ⴰⵎⵏⵣⴰⵢ ⵏ ⵜⵙⴳⴰⵡⴰⵏⵜ

ⴰⵎⵏⵣⴰⵢ ⵏ ⵜⵙⴳⴰⵡⴰⵏⵜ ⵏⵉⵖ ⴰⵎⵏⵣⴰⵢ ⵏ ⵜⵙⴳⴰⵡⵉⵏ ⵉⴳⴰ ⴰⵎⵏⵣⴰⵢ ⴳ ⵓⵙⵍⴳⵏ ⴰⵎⴰⴹⵍⴰⵏ ⵏⵏⴰ ⵜⵣⵎⵔ ⵙⵉⵙ ⵜⴰⵡⵡⵓⵏⴽⵜ ⵉⵟⵟⴰⴼⵏ ⵜⴰⴳⴳⴰⵥⵜ ⵉⴱⴽⴽⵉⴹⵏ ⴰⵏⴽⴱⴰⴹ ⴰⴷ ⵜⵙⴽⵔ ⵉⵎⵚⵉⵕⵉⴹⵏ ⵏⵏⵙ ⴷ ⴰⴷ ⵜⵙⵎⵔⵙ ⴰⵣⵔⴼ ⵏⵏⵙ ⵏ ⵓⵎⵏⵣⴰⵖ ⵅⴼ ⵉⴱⴽⴽⵉⴹⵏ ⵍⵍⵉ ⵉⵣⵔⵉⵏ ⵉⴳⴳⵉ ⵏ ⵡⴰⴽⴰⵍ ⵏⵏⵙ. ⵉⴳⴷⵍ ⵓⵎⵏⵣⴰⵢ ⴰⴷ ⵅⴼ ⵉⵡⵏⴰⴽⵏ ⴰⵙⵎⵔⵙ ⵏ ⵜⵓⵥⵍⴰⵢⵜ ⵜⴰⵏⴱⴹⴰⵜ ⴱⵕⵕⴰ ⵜⵎⴰⵣⵉⵔⵜ ⵏⵏⵙ, ⴰⴱⵍⴰ ⵉⵖ ⵟⵟⴼ ⵛⴰ ⵏ ⵜⵓⵥⵍⴰⵢⵜ ⵜⴰⵏⴱⴹⴰⵜ ⵙ ⴽⵔⴰ ⵏ ⵓⵎⵏⵣⴰⵢ ⵢⴰⴹⵏⵉⵏ ⴰⵎ: ⴰⵎⵏⵣⴰⵢ ⴰⵏⴰⵎⵓⵏ, ⴰⵎⵏⵣⴰⵢ ⴰⵏⴰⵎⵓⵏ ⴰⵣⴷⵉⵔ ⴷ ⵓⵎⵏⵣⴰⵢ ⵏ ⵓⴼⵔⴰⴳ ⴷ ⵓⵎⵏⴰⴹ ⵓⵥⵍⴰⵢ ⴰⵎⴰⴹⵍⴰⵏ.
ⴰⵎⴷⵢⴰ ⴳ ⵓⵎⵣⵔⵓⵢ
ⵜⵓⵖⴰ ⵓⴱⴱⴰⴹ ⴳ ⵜⵎⵙⴰⵔⵜ ⵏ ⵍⵓⵜⵙ ⵉⴱⴹⵉ ⴰⵙⴰⵖⵓⵍ ⴳ ⵜⵙⵏⴱⴹⴰⵢⵉⵏ ⵅⴼ ⵓⵎⵏⵣⴰⵢ ⵏ ⵜⵙⴳⴰⵡⴰⵏⵜ. ⴰⵛⴽⵓ ⴳ ⵓⵙⴳⴳⵯⴰⵙ 1926, ⵜⵎⴰⵇⵇⴰⵔ ⵜⵓⴼⵔⵜⴰⵎⴰⵡⴰⵍ ⴰⵎⴰⵣⵉⵖ ⴰⵜⵔⴰⵔ, ⵎⵙⵎⵓⵏ ⴰⵡⴰⵍ. ⵜⴰⴼⵔⴰⵏⵙⵉⵙⵜ ⴷ ⵜⵓⴼⵔⵜ ⵜⴰⵜⵓⵔⴽⵉⵜ ⴰⵏⴳⴰⵙ ⴰⵏⵏ ⵉⵎⵎⵓⵜ ⴳⵉⵙ ⵜⵓⴳⵜⵜ ⵏ ⵉⵏⴰⵎⵓⵔⵏ ⵉⵜⵓⵔⴽⵉⵏ. ⵜⵙⴼⴼⵓⵖ ⵜⴰⵙⵏⴱⴹⴰⵢⵜ ⵜⴰⵙⵓⵍⴰⵏⵜ ⵏ ⵜⵏⵣⵣⴰⵔⴼⵓⵜ ⵜⴰⵎⴰⴹⵍⴰⵏⵜ ⵜⴰⵖⵜⴰⵙⵜ ⵏⵏⵙ ⵎⴰⵙⴷ ⴷⴰⵔ ⵜⵓⵔⴽⵢⴰ ⴰⵣⵔⴼ ⴰⴷ ⵜⵎⵏⵣⴰⵖ ⴷ ⵓⵎⵖⴰⵔ ⴰⵢⵍⴰⵏ ⴰⴼⵔⴰⵏⵙⵉⵙ ⵙ ⵜⵎⵏⵜⵉⵍⵜ ⵏ ⵓⴼⵕⵕⴹ ⴰⵏⴱⴽⴰⴹ, ⵎⵇⵇⴰⵔ ⵓⵏⴳⴰⵙ ⵉⵍⵍⵉⵏ ⴱⵕⵕⴰ ⵜⵎⴰⵣⵉⵔⵜ ⵏ ⵜⵓⵔⴽⵢⴰMurphy, Sean D. (2006). Principles of International Law. Thomson West. ISBN:0-314-16316-6.. ⵜⴰⵎⵙⴰⵔⵜ ⴰⴷ ⵜⵙⵖⵣⵣⵉⴼ ⴰⵎⵏⴰⴹ ⵏ ⵓⵎⵏⵣⴰⵢ ⵏ ⵜⵙⴳⴰⵡⴰⵏⵜ ⴰⵢⵍⵍⵉⵖ ⵜⴷⵍ ⵜⵎⵙⴰⵔⵜⵉⵏ ⵢⴰⴹⵏⵉⵏ ⴱⵕⵕⴰ ⵜⵎⴰⵣⵉⵔⵜ ⵏ ⵜⴰⵡⵡⵓⵏⴽⵜ. ⴹⴰⵕⵜ ⵏ ⵎⴰⵢⴰⴷ ⴼⴼⵓⵖⵏ ⵜⵓⴳⵜⵜ ⵏ ⵉⵙⵇⵙⵉⵜⵏ ⵅⴼ ⵜⵎⴰⵎⴽⵜ ⵏ ⵓⵙⴽⴽⴰⵔ ⵙ ⵓⵎⵏⵣⴰⵢ ⴰⴷ ⵙⵍⴰⵡⴰⵏ ⴰⴽⴽⵯ ⵙ ⵓⵣⵍⵓⵣⵣⵓ ⵏ ⵓⵥⵟⵟⴰ ⴰⵏⵜⵉⵔⵏⵉⵜ, ⵓⵍⴰ ⵜⵉⵥⴹⵉⵕⵜ ⵏ ⵓⵙⴽⴽⴰⵔ ⵏⵏⵙ ⴳ ⵜⵎⵙⴰⵔⵜⵉⵏ ⵢⴰⴹⵏⵉⵏ.
ⵜⵉⵏⴷⵉ ⵏ ⵓⵎⵏⵣⴰⵢ ⵏ ⵜⵙⴳⴰⵡⴰⵏⵜ
 ⴰⵃⵟⵟⵓ ⵏ ⵜⴰⴳⴳⴰⵥⵜ ⵏ ⵜⴰⵡⵡⵓⵏⴽⵜ: ⵉⴳⴰ ⴰⵎⵏⵣⴰⵢ ⵏ ⵜⵙⴳⴰⵡⴰⵏⵜ ⵜⴰⵏⴼⵓⵔⵜ ⵉ ⵜⴰⴳⴳⴰⵥⵜ ⵏ ⵜⴰⵡⵡⵓⵏⴽⵜ ⴳ ⵜⵎⴰⵣⵉⵔⵜ ⵏⵏⵙ ⴰⵔ ⵜⵜ ⵉⴷ ⵉⴼⵔⴳ ⵙⴳ ⵓⵙⵉⴷⴼ ⴰⴱⵕⵕⴰⵏⵉ.
 ⴰⵙⵎⵔⵙ ⵏ ⵓⵣⵔⴼ: ⴰⵔ ⵉⵙⴼⵙⵓⵙ ⵓⵙⵎⵔⵙ ⵏ ⵉⵙⵍⴳⴰⵏⵏ ⴷ ⵉⵙⵓⴷⵙⵏ ⵅⴼ ⵎⴰⵕⵕⴰ ⵉⵡⴷⴰⵏ ⴰⴳⵏⵙⵓ ⵏ ⵜⴰⵡⵡⵓⵏⴽⵜ.
 ⴰⴼⵔⴰ ⴷ ⵓⵣⴷⴷⵓⵖ: ⴰⵔ ⵉⵜⵜⴰⵡⵙ ⵓⵎⵏⵣⴰⵢ ⴰⴷ ⴳ ⵓⵥⵥⴰ ⵏ ⵓⴼⵔⴰ ⴷ ⵓⵣⴷⴷⵓⵖ ⴰⴳⵏⵙⵓ ⵏ ⵜⴰⵡⵡⵓⵏⴽⵜ ⵙ ⵓⵙⵎⵔⵙ ⵏ ⵓⵙⵍⴳⵏ ⵙ ⵢⴰⵜ ⵜⵡⵉⵍⴰ.
ⵜⴰⵏⵣⵣⴰⵔⴼⵓⵜ: ⵉⴳⴰ ⵜⴰⵙⵉⵍⴰ ⵏ ⵓⵙⴽⴰⵔ ⵏ ⵓⵣⵔⴼ ⵙ ⵜⵏⵣⵣⴰⵔⴼⵓⵜ ⵅⴼ ⵎⴰⵕⵕⴰ ⵉⵡⴷⴰⵏ ⴳ ⵜⴰⵡⵡⵓⵏⴽⵜ.
ⴰⵎⵏⴰⴹ ⵏ ⵓⵙⴽⴽⴰⵔ
ⵥⵕ ⵓⴳⴳⴰⵔ

 ⵜⴰⴳⴳⴰⵥⵜ ⵜⴰⵏⴱⴱⴰⴹⵜ
ⴰⵙⵍⴳⵏ ⴰⵎⴰⴹⵍⴰⵏ
ⵜⴰⵙⵏⴱⴹⴰⵢⵜ ⵜⴰⴳⵔⴰⵖⵍⴰⵏⵜ ⵏ ⵜⵣⵔⴼⵜ

ⵉⵙⴰⵖⵓⵍⵏ